Urmas Lüüs

**Urmas Lüüs** (sündinud 21. oktoobril 1987) on eesti kunstnik.

## Hariduskäik
Urmas Lüüs lõpetas 2007. aastal Haapsalu Kunstikooli (juhendaja Indrek Jets) ja Haapsalu Gümnaasiumi. Seejärel õppis ta Eesti Kunstiakadeemias ehte- ja sepakunsti, sai 2011. aastal bakalaureusekraadi (juhendaja Kadri Mälk) ja 2014. aastal magistrikraadi (juhendajad Erik Alalooga ja Andrus Kallastu). Täiendanud end 2013. aastal Göteborgi Ülikooli Steneby Kolledžis (juhendaja Heiner Zimmermann) ja Tarja Tuupaneni meistriklassis. 2015. aastal töötas Lüüs assistendina Amsterdamis Ruudt Petersi ateljees.

## Töökäik
Urmas Lüüs töötab vabakutselise kunstnikuna ning juhendab üliõpilasi Eesti Kunstiakadeemia disainiteaduskonnas, Tartu Ülikooli Viljandi kultuuriakadeemia etenduskunstide osakonnas ja Göteborgi Ülikooli metalliosakonnas. Varem on ta õpetanud Rietveldi Akadeemias Hollandis, Hiina Kunstiakadeemias, Silpakorni Ülikoolis Tais ja Hiko Mizuno Kolledžis Jaapanis.

## Looming
Urmas Lüüs keskendub oma loomingus sepakunsti, skulptuuri, valguse, heli, klassikalise käsitöö ja materjalikunstide kombineerimisele. Ta otsib hallaladena toimivaid ühisvälju, luues laiahaardelisi ja valdkondade- ning meediumite üleseid teosed. Kunstnik töötab harva üksikobjektidega, teda huvitab hübriidvormidest koosnev tervik.
Uus-materialismi teoreetilisele horisondile jääva kunstnikuna pöörab Lüüs ümber kontseptualismi tähtsaima printsiibi: „Et mõte olgu intensiivsem kui selle kehastumise väljendusjõud“.
Urmas Lüüsi teosed kuuluvad Eesti Tarbekunsti- ja Disainimuuseumi ning Eesti Kunstimuuseumi kogudesse.

### Isikunäitused
* Härra N-i elu ja surm. Urmas Lüüsi kodanlikud ruumid – Kumu kunstimuuseum, Tallinn 2024
* Inimene! Jumal on loonud sind eimillestki ja seda on sinu puhul liiga sageli tunda – Tütar galerii, Tallinn 2023
* Öökull huikas ja samovar undas ühtevalu (koos Hans-Otto Ojastega) – HOP galerii, Tallinn 2023
* Kõik on seotud iseendasse – Haapsalu Linnagalerii, Haapsalu 2022
* Teatavate piiride poorsusest – Hobusepea Galerii, Tallinn 2021
* I-land mini exhibition – Atta gallery, Bangkok, Thailand 2020
* Mortal Kombat: j ä r e l v ä r e l u s – Hobusepea galerii, Tallinn 2019
* TUBA – Eesti Tarbekunsti- ja Disainimuuseum, Tallinn 2018
* Inimese mõõt – HOP galerii, Tallinn 2018
* My Heart is a Rave Machine – Pika jala torni pööningul, Tallinn 2017
* MORTAL KOMBAT: LOVE – Hop galerii, Tallinn 2016
* 58°30'26 N 22°43'37 E – A-Galerii, Tallinn 2016
* Verest ja Rauast A-galerii, Tallinn 2015
* Waste of Time – A-galerii, Tallinn 2014
* Silence Between the Fall and Rise of Mankind – AV/17, Vilnius, Leedu 2013
* VARJEND 2415 – A-galerii, Tallinn 2012
* Kondimootor 2D – Jaani galerii, Haapsalu 2012
* Teadvuse vabastus (ruumiinstallatsioon) – Läänemaa Loomekeskus, Haapsalu 2011
* Kukkumine kõrgustesse (ruumiinstallatsioon) – HÕFF, Haapsalu 2008

### Valik ''performance''id ja lavastusi
* Tädi Õie 65. sünnipäev (lavastus) – Kanuti Gildi Saalis, Tallinn 2024
* Ülerahvastatud üksindus – Sõltumatu Tantsu Lava, Tallinn 2022
* EIDOS – kunstnikutöö Jarmo Reha lavastusele, Ekspeditsioon, Tallinn 2023
* Poeesia ja vägivald – kunstnikutöö Erik Alalooga lavastusele, Tallinn 2020
* #ERROR #CORPUS #MACHINA – Sõltumatu Tantsu Lava, Tallinn 2014

### Galerii

File:Teatavate piiride poorsusest.jpg|Teatavate piiride poorsusest
File:Urmas Lüüs – Mask.jpg|Urmas Lüüs – Mask
Fail:Mortal kombat-love.jpg|Mortal Kombat: LOVE
File:Näpitsad.jpg|Urmas Lüüs – Näpitsad
Fail:Tädi Õie 65. sünnipäev.jpg|Tädi Õie 65. sünnipäev
Fail:Inimene! Jumal on loonud sind eimillestki ja seda on sinu puhul liiga sageli tunda.jpg|Inimene! Jumal on loonud sind eimillestki ja seda on sinu puhul liiga sageli tunda
File:Urmas Lüüs – Süda.jpg|Urmas Lüüs – Süda
File:Urmas Lüüs – Mask (fragment).jpg|Urmas Lüüs – Mask (fragment)


## Tunnustus
* 2010 Roman Tavasti stipendium
* 2012 A-galerii aasta parima näituse preemia
* 2014 Sihtasutuse Noor Ehe stipendium
* 2021 Eesti Kunstiakadeemia üliõpilaste antav auhind "Parim õppejõud 2021"
* 2021 Sirbi laureaat
* 2022 Haridus- ja Teadusministeeriumi aasta õppejõu finalist
* 2022 Kanuti Gildi Saali Patric R. Vesi stipendium ennastohverdava tegevuse eest etenduskunstide väljal
* 2023 Eesti Kultuurkapitali kujutava ja rakenduskunsti sihtkapitali aastapreemia (koos Hans-Otto Ojastega; peapreemia – totaalse enesesse haarava installatsiooni "Öökull huikas ja samovar undas ühtevalu" eest, mille idee, materiaalne kihilisus ja mastaapsus panid vaataja kahtlema isiklike tajude tõeluses. Enneolematu ruuminihke korraldamine väikeses galeriiruumis, selle muutmine hoomamatult mitmetasandiliseks ekspositsiooniks)
* kunstnikupalk aastatel 2025–2027
* Kristjan Raua preemia – erakordselt viljaka 2024. aasta loomingulise tegevuse eest.

## Viited

## Välislingid
* Urmas Lüüs
* Tütar galerii
* Peeter Kormašov. Kunstnik Urmas Lüüs: kultuurkapitalis töötades tundsin, et oleksin tahtnud jagada toetusi vähematele inimestele Eesti Ekspress, 7. aprill 2024
* Kunstnik Urmas Lüüs: idaeuroopast pärit sepp olla on hetkel väga seksikas ERR Eeter, 7. detsember 2023
* Tuuli Põhjakas. Kunstnik Urmas Lüüs: minu jaoks on kartuli koorimine sageli eksistentsiaalsem küsimus kui mõni religioosne dispuut Postimees.ee, 16. aprill 2024